ສັນຕະປາປາ ປະນາມ ສະຫະລັດ ກ່ຽວກັບ ຄິວບາ (ເບິ່ງສະໄລດ໌ກັບວີດີໂອ)
ໃນ​ຕອນ​ເຊົ້າຂອງ​ວັນ​ພຸດ​ວານ​ນີ້ ພະ​ສັນຕະປາປາ Benedict ​ຊົງ​ໄດ້​ ພົບ​ປະ​ກັບ ​ທ່ານ ຟິ​ເດລ ຄັສ​ໂຕຣ ອະດີດ​ຜູ້​ນໍາ​ຄິວ​ບາ.
ພະສັນຕະປາປາ Benedict ໄດ້ປະນາມການຫ້າມຄ້າຂາຍຂອງສະຫະລັດຕໍ່ຄິວບາທີ່ມີມາ ດົນນານໄດ້ 50 ປີແລ້ວນັ້ນ ໂດຍກ່າວວ່າ ມາດຕະການແບບນັ້ນ ແມ່ນຖືວ່າເປັນການຮັບ ພາລະທີ່ບໍ່ຍຸຕິທໍາສຳຫຼັບປະຊາຊົນຄິວບາ ພະສັນຕະປາປາ ໄດ້ໃຫ້ຄວາມຄິດເຫັນດັ່ງກ່າວ ໃນຂະນະທີ່ພະອົງສິ້ນສຸດການສະເດັດ ປະພາດຄິວບາເປັນເວລາສາມມື້ຊຶ່ງເປັນການສະເດັດປະພາດໃນນາມພະສັນຕະປາປາເທື່ອ ທໍາອິດຂອງພະອົງ ຕໍ່ປະເທດເກາະຄອມມີວ ນິສນັ້ນ ໃນຕອນເຊົ້າຂອງວັນພຸດວານນີ້ ພະສັນຕະປາປາ Benedict ຊົງໄດ້ພົບປະກັບທ່ານ ຟິເດລ ຄັສໂຕຣ ອະດີດຜູ້ນໍາຄິວບາ ນອກນີ້ແລ້ວພະອົງຍັງເປັນຜູ້ນໍາພາການປະກອບພິທີທາງສາສະໜາຢູ່ບໍລິເວນລານປະຕິ ວັດໃນນະຄອນຫລວງຮາວານາ ເມື່ອວັນພຸດວານນີ້ ບ່ອນທີ່ ປະຊາຊົນຈໍານວນຫລາຍ ສິບພັນຄົນພາກັນອັ່ງອໍເຕັມບໍລິເວນລານປະຕິວັດ ທີ່ເປັນຂີດໝາຍການປະຕິວັດຂອງ ຄອມມີວນີສໃນຄິວບາ ຜູ້ສື່ຂ່າວວີໂອເອຄົນນຶ່ງ ໄດ້ອ້າງເອົາຄໍາເວົ້າຂອງບາງຄົນທີ່ໄປຮ່ວມໃນດັ່ງກ່າວທີ່ເວົ້າວ່າ ພວກເຂົາເຈົ້າຄິດວ່າມັນເປັນໂອກາດອັນຍິ່ງໃຫຍ່ຫຼາຍທີ່ພະສັນຕະປາປາຊົງສະເດັດມາ ຢ້ຽມຢາມຄິວບາ ແຕ່ພວກເຂົາເຈົ້າກໍບໍ່ ຫວັງວ່າການຢ້ຽມຢາມຂອງພະອົງຈະສົ່ງຜົນ ກະທົບຕໍ່ລະບົບການເມືອງ ຂອງປະເທດແຕ່ຢ່າງໃດ ພະສັນຕະປາປາ ໄດ້ຊົງໃຊ້ຄໍາເທດສະໜາຂອງພະອົງ ຍົກຍ້ອງຄິວບາ ທີ່ໄດ້ເອົາບາດ ກ້າວຕ່າງໆທີ່ປັບປຸງເສລີພາບທາງສາສະໜາ ແຕ່ພະອົງກໍຊົງ ກ່າວອີກວ່າ ຍັງມີຫລາຍ ສິ່ງຫລາຍຢ່າງທີ່ຈະຕ້ອງໄດ້ປະຕິບັດເພີ່ມຕື່ມ